Thrane er kendt for sine mange [[allegori]]ske billeder. Sådanne billeder findes bl.a. på stolestadernes døre i [[Sortebrødre Kirke]] i Viborg, [[Klosterkirken (Horsens Kommune)|Horsens Klosterkirke]] og i [[Nørup Kirke]]. Disse små malerier har som forbillede de såkaldte hellige emblemer, [[emblemata sacra]], som især var på mode i 1600- og 1700-tallet. Man kan finde Thranes forbilleder bl.a. i Daniel Cramers bog ''Emblemata sacra'', udgivet i [[Frankfurt am Main|Frankfurt]] i [[1624]]. Et egentligt emblem består øverst af et motto, oftest med et moraliserende indhold, derunder et billede, som illustrerer mottoet og endelig nederst et vers ([[epigram]]), som yderligere forklarer billedets indhold. I Thranes emblemmaleri er epigrammet udeladt eller erstattet med en henvisning til et bibelvers. Thranes billeder har et udpræget [[Pietisme|pietistisk]] udtryk hvor især hjertet er et ofte benyttet motiv.
Personbillede_savnes Kunst Historie Maleri